CELEX: 32018D0321
Language: et
Date: 2018-03-02 00:00:00
Title: Komisjoni rakendusotsus (EL) 2018/321, 2. märts 2018, millega muudetakse rakendusotsust (EL) 2017/224, millega määratakse kindlaks tehnilised ja tegevusspetsifikatsioonid, mis võimaldavad Galileo programmi raames loodud süsteemi osutataval äriteenusel täita Euroopa Parlamendi ja nõukogu määruse (EL) nr 1285/2013 artikli 2 lõike 4 punktis c osutatud funktsiooni

5.3.2018   
            
            
               ET
            
            
               Euroopa Liidu Teataja
            
            
               L 62/34
            
         KOMISJONI RAKENDUSOTSUS (EL) 2018/321,
   2. märts 2018,
   millega muudetakse rakendusotsust (EL) 2017/224, millega määratakse kindlaks tehnilised ja tegevusspetsifikatsioonid, mis võimaldavad Galileo programmi raames loodud süsteemi osutataval äriteenusel täita Euroopa Parlamendi ja nõukogu määruse (EL) nr 1285/2013 artikli 2 lõike 4 punktis c osutatud funktsiooni
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. detsembri 2013. aasta määrust (EL) nr 1285/2013 Euroopa satelliitnavigatsioonisüsteemide rajamise ja kasutamise kohta, millega tunnistatakse kehtetuks nõukogu määrus (EÜ) nr 876/2002 ning Euroopa Parlamendi ja nõukogu määrus (EÜ) nr 683/2008, (1) eriti selle artikli 12 lõike 3 punkti d,
   ning arvestades järgmist:
   
               (1)
            
            
               Komisjoni rakendusotsuse (EL) 2017/224 (2) lisas kindlaks määratud tehniliste ja tegevusspetsifikatsioonidega on ette nähtud, et kommertsteenuse raames osutatava suure täpsusega äriteenuse üldised spetsifikatsioonid hõlmavad positsioneerimisviga, mis on väiksem kui üks detsimeeter, ja et juurdepääs kõnealusele suure täpsusega äriteenusele, mida kontrollivad üks või mitu teenuseosutajat, on vastavalt kehtivale hinnapoliitikale tasuline.
            
         
               (2)
            
            
               Siiski on selgunud, et kui juurdepääs suure täpsusega äriteenusele on tasuline, võib see pidurdada kõnealust teenust kasutavate rakenduste väljaarendamist ja kammitseda (eriti Euroopa Liidus) satelliitnavigatsioonitehnoloogial põhineva majandustegevuse paljutõotavat laienemist. Lisaks sellele võib see takistada Galileo programmi raames loodud süsteemi sisenemist maailmaturule juhul, kui konkureerivad süsteemid hakkavad suure täpsusega teenuseid tasuta pakkuma.
            
         
               (3)
            
            
               Pealegi, need ettevõtjad jõudsalt arenevates sektorites, kes suure täpsusega äriteenust kõige tõenäolisemalt kasutama hakkaksid, nagu autonoomsete sõidukite, robootika või droonide alal tegutsejad, ei vaja nii suurt positsioneerimise täpsust nagu see, mis oli äriteenuse puhul algselt ette nähtud. Nende ettevõtjate jaoks on alla kahe detsimeetri suurune täpsus küllaldane ja selle asemel huvitab neid pigem niisuguse täpsuse saavutamiseks vajaliku ajavahemiku lühendamine. Ent positsioneerimise täpsus on võrdelises seoses selle täpsuse saavutamiseks vajaliku ajavahemikuga. Minimaalse täpsuse vähendamisega ühelt detsimeetrilt kahele detsimeetrile kaasneb seega täpsuse saavutamiseks vajaliku ajavahemiku kahanemine sõltuvalt sellest, millist tehnoloogiat kasutatakse, ning kasutaja keskkonnast ja asukohast.
            
         
               (4)
            
            
               Lisaks sellele on neil kasutajatel, kes vajavad väiksema positsioneerimisveaga teenust kui see, mida suure täpsusega äriteenus pakkuda suudab, alati võimalus saada selline teenus neilt ettevõtjatelt, kes niisuguse täpsusega kommertsteenuseid kohaliku tähtsusega ulatuses juba pakuvad.
            
         
               (5)
            
            
               Samuti tuleb märkida, et see, et suure täpsusega äriteenus on tasuta, ei välista seda, et muud Galileo programmi raames loodud süsteemi pakutavad teenused võiksid olla tasulised.
            
         
               (6)
            
            
               Sellest tulenevalt tuleb ette näha, et esiteks on kommertsteenuse raames osutatav suure täpsusega äriteenus tasuta ja teiseks hõlmavad nimetatud suure täpsusega äriteenuse üldised spetsifikatsioonid positsioneerimisviga, mis on väiksem kui kaks detsimeetrit.
            
         
               (7)
            
            
               Lõpuks tuleb suure täpsusega äriteenuse kasutuselevõtuga seoses veidi muuta kahe kavandatud etapi nimetust, et kajastada paremini seda, mida need tegelikult hõlmavad.
            
         
               (8)
            
            
               Seega tuleks rakendusotsust (EL) 2017/224 vastavalt muuta.
            
         
               (9)
            
            
               Käesoleva otsusega ettenähtud meetmed on kooskõlas määruse (EL) nr 1285/2013 artikli 36 lõike 1 alusel loodud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse (EL) 2017/224 lisa muudetakse järgmiselt:
   
               1)
            
            
               reas, mille pealkiri on „Üldised spetsifikatsioonid“, asendatakse veeru „Äriteenus – suur täpsus“ tekst järgmisega: „Suure täpsusega andmete edastamine, et saavutada positsioneerimisviga, mis on nimitingimustel väiksem kui kaks detsimeetrit“;
            
         
               2)
            
            
               reas, mille pealkiri on „Juurdepääs teenusele“, asendatakse veeru „Äriteenus – suur täpsus“ tekst järgmisega: „– Tasuta juurdepääs“;
            
         
               3)
            
            
               reas pealkirjaga „Teenuse kasutuselevõtt“ asendatakse veerus „Äriteenus – suur täpsus“ laused „– Esialgse ärilise kasutuse etapp 2018–2020 – Täieliku ärilise kasutuse etapp alates aastast 2020“ lausetega „– Signaalide esialgse edastamise etapp 2018–2020 – Teenuste täieliku osutamise etapp alates aastast 2020“.
            
         Artikkel 2
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 2. märts 2018
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 347, 20.12.2013, lk 1.
   
      (2)  Komisjoni 8. veebruari 2017. aasta rakendusotsus (EL) 2017/224, millega määratakse kindlaks tehnilised ja tegevusspetsifikatsioonid, mis võimaldavad Galileo programmi raames loodud süsteemi osutataval äriteenusel täita Euroopa Parlamendi ja nõukogu määruse (EL) nr 1285/2013 artikli 2 lõike 4 punktis c osutatud funktsiooni (ELT L 34, 9.2.2017, lk 36).